is en pt id is pt is is en is is is is is is is is is de is is is is en is is en is is en is is is is en is is en is hbs_lat sk is is is is is is is is is is is is is is is is is is is is ceb en is is is is is is is is is is is is is is is is is en is is is is is is is is is is is pt is is en is is is is is is is is is is is is is is is is is is en is it en is is is en is fr en is is en is is is is is is is is is is is is is en en pt nb en is en is pt is pt is is en is ca is is en en pt en en en
Einsog ég hef talað um áður hérna inni þá er haustið svona nýfarið að heilla mig eitthvað. En lengi vel var hún árstíðin sem ég var síst ánægð með. En eftir því sem maður eldist og þroskast, kann maður betur að meta hlutina.
Fyrir 3 árum í byrjun Október komst ég að því að við værum að fara að eignast Hrafndísi og það var svo mikil hamingja og gleði að allt í einu sá ég mikið betur hvað haustið hafið uppá að bjóða.
Það eru nokkrir hlutir sem er orðið að hálfgerðum hausthefðum hjá okkur fjölskyldunni.
við týnum laufblöð og föndrum úr þeim
Við förum á einhvern haustlegan stað og tökum myndir
við höldum upp á Hrekkjavökuna
og ég er korter í að fara að halda uppá thanksgiving (ef hún væri ekki svona nálægt afmælinu mínu)
Svo eru nokkrar bíómyndir sem mér finnst alltaf gaman að horfa á á haustin..
You’ve got mail hefur einhver haustfíling
Grease 2- ég er alltaf sönglandi lagið back to school þegar skólinn byrjar aftur og þá langar mig alltaf að horfa á Grease
Casper er mynd um draug og stelpuna Cat sem halda halloween party þarf ég að segja meira.
Hocus pocus !! Er væntanlega mesta október mynd allra tíma. Ég hlakka mikið til að sýna Köru þessa mynd og meðað við hvað hún er óhrædd við nornir og þannig verur held ég að hún eigi eftir að elska hana.
En ég er svo ánægð hvað ég næ að njóta haustins betur núna í stað þess að vera bara að böggast yfir að sumarið sé búið og hvort jólin séu ekki að fara að koma.. ( ekki það að það megi ekki hlakka til jólanna hahaha)
Categories Annað, Sjónvarp, Sniðugt fyrir börnin
Mér finnst haustið eitthvað svo heillandi. Styttist í að veturinn byrji og það þýðir að bráðum eigi ég afmæli og svo koma jólin fljótlega eftir það.
Ég elska að sjá laufin breyta um lit og detta svo af trjánum. Fyrir 3 árum tókum við smá haustmyndatöku í október þegar Kara var 1,5 árs. Finni bróðir tók þær myndir.
Ég ákvað svo að endurtaka leikinn með systrunum í gær og fórum við niður í Elliðaárdal og tókum myndir.
Náðum fullt af skemmtilegum myndum af þeim systrum.
Stelpurnar skemmtu sér konunglega við að kasta upp laufblöðunum og Hrafndís smakkaði eitt þeirra.
Mér fannst líka mjög skemmtilegt að Hrafndís var komin í peysuna sem Kara var í 2014 og Kara var núna komin í eins peysu 🙂 en það var amma mín Elsa sem prjónaði þær 🙂
Ég átti ekki von á þessu..
Published on March 8, 2017 by Elsa SerrenhoLeave a comment
Það eru ófá bloggin sem fjalla um meðgöngu og hvað kom mörgum mæðrum á óvart við það að ganga með og fæða barn.
Ég ákvað að taka saman nokkur atriði sem ég átti ekki von á og hef ekki séð á svona listum 🙂
1. Nýrnasteinar á meðgöngu. Þegar ég gekk með Köru Lilju fékk ég 2 sinnum nýrnasteinakast. Fyrst á 17. viku og svo á 27. viku. Mér var svo sagt eftirá að þetta væri frekar algengur fylgikvilli meðgöngu. Ég þarf varla að segja að ég var mjög fegin að sleppa við þann vibbasársauka þegar ég gekk með Hrafndísi.
(Hér er ég uppi á spítala loksins að jafna mig eftir fyrra kastið)
2. Það sem kom mér líka svolítið á óvart með fæðinguna hennar Köru var hvað þetta var ERFITT. Ekki misskilja mig, ég var alveg búin að undirbúa mig undir heimsins versta sársauka, en ekki hvað var ógeðslega erfitt að fæða hana. Gefið, ég festist í 9 í útvíkkun og var því að rembast í tæpa 3 klukkutíma og það eftir 24 tíma hríðar og vöku í 40 tíma svo orkan var komin í mínus. En ég hélt alltaf að þetta myndi bara “gerast” fyrir mig. Ég vissi ekki að ég þyrfti að áorka svona miklu erfiðisverki.
3. Þar sem ég átti Köru komin 38 vikur og 4 daga, bjóst ég alls ekki við að ganga framyfir með barn númer 2. Þegar ég var komin 38 vikur var ég eiginlega farin að bíða. Allir að segja við mig að ég myndi aldrei ganga 40 vikur því ég hafði verið með samdrætti frá 18 viku. en jújú Hrafndís fæðist eftir 40 vikna og 3 daga meðgöngu, gekk sem sagt þrettán dögum lengur með hana.
(40 vikur og 3 dagar, sama dag og Hrafndís fæddist)
4. Eftir fæðinguna hennar Hrafndísar var ég alveg búin að búa mig undir slæma samdráttarverki þegar hún drakk, þar sem ég mundi eftir því með Köru og jafnvel þótt ég hafi heyrt að þeir “versni með hverju barninu” þá var ég ekki alveg undirbúin í það að fá svona slæma, ég hélt að eitthvað væri að og leið einsog ég væri að fara að fæða annað barn. Daði stökk inn á kaffistofuna á sængurkvennaganginum og allt herbergið fylltist af hjúkkum og læknum. Hjúkkurnar buðu mér morfín og nálastungur en ég þurfti bara að lifa á paratabs og íbúfeni útaf óþolinu mínu.
5. Ekki grunaði mig að það væri hægt að slitna EFTIR fæðingu, ég hef heyrt af slitum á síðustu metrunum og jafnvel í fæðingunni sjálfri, en ég var sigri hrósandi þegar ég kom heim af fæðingardeildinni með Hrafndísi að ég hafi “sloppið” aftur einsog með Köru. Nema hvað 14 dögum eftir að hún fæddist vaknaði ég með slit á maganum og í hliðunum. Hormónarnir í öllu sínu veldi, helvítin.
6. Einnig hef ég verið það heppin að þróa með mér alls kyns kvilla eftir að hafa gengið með stelpurnar.
Eftir að ég átti Köru fékk ég mígreni í fyrsta skipti og fæ ennþá við og við. Get ekki lengur verið í sól án þess að vera með hatt og sólgleraugu (ekki einu sinni farið í sund án combo-sins) og tímar þess sem ég var tönuð i andlitinu eru liðnir….
Get alveg viðurkennt að þetta er pain in the ass og er ég alltaf einsog eitthvað fancy fífl í sundi hérna heima.
Einnig fékk ég ofnæmi í fyrsta skipti fyrir húðvörum eftir að ég átti Hrafndísi !! og er enn 8 mánuðum seinna mjög verkjuð í hælunum alla daga ásamt því að vera með massívt exem í hárðsverðinum.
7. Ég vissi ekki að það væri mögulegt að magavöðvarnir manns færu ekki aftur saman. Diastasis Recti er fræðilega heitið og er ég að reyna mitt allra besta að koma þessum vöðvum aftur saman. En ég brenndi mig á því að fara í fullfrísk námskeið uþb 8 vikum eftir fæðingu og var sagt að gera allar æfingar (armbeygjur, magaæfingar og planka sem er ekki gott að gera ! )sem voru greinilega mistök.
8. EN núna er ég búin að taka fram það neikvæða sem ég bjóst ekki við, núna í það jákvæða… Ég hélt aldrei að ég yrði BETRI í maganum á meðgöngu. Ok gleymum uppköstum og sólarhrings ógleðinni í 16 vikur og nokkur ógleðiskvöld í lokin.
Ég gat allt í einu borðað hvað sem er og varð aldrei illt í maganum, aldrei óglatt af sykri (sem var í raun ekkert svo gott hahaha) læknirinn minn sagði við mig að ég yrði bara greinilega alltaf að vera ólétt ( ég held nú síður samt )
9. Hjá mörgum konum sem eru með kvíðaraskanir er meðgangan mjög erfið og þær versna af kvíðanum. Ótrúlegt en satt þá snarlagaðist ég. Ég var mun rólegri, í betra jafnvægi og upplifði það í fyrsta skipti í MÖRG ár að fara til útlanda og finna ekki fyrir neinum kvíða. !!
Ég sem er vanalega taugahrúga byrjuð að æla um leið og ég vakna ef ég þarf að fara í flug, ég var bara sallaróleg og fékk mér hamborgara í keflavík !!
Ég man að eftir að ég tók þessa mynd af okkur eftir að við tjekkuðum okkur inn, sagði ég við Daða “Bíddu er þetta bara svona þegar venjulegt fólk fer til útlanda ? bara tilhlökkun og ekkert annað ?”
10. Svo bjóst ég heldur ekki við því hvað tvær meðgöngur með 3 ára millibili með sama kyn gætu verið ólíkar ! ógleðin passleg með Köru en algjörlega óbærileg með Hrafndísi. Með Köru vildi ég allt með lakkrís og sterka brjóstsykra en með Hrafndísi allt súrt, kiwi og appelsínur og súrt nammi. Það var þá ekki skrítið að ég var 99% viss um að Hrafndís væri strákur…. bjóst ekki við að sjá BLEIKAR blöðrur uppúr kassanum.. en vá hvað það var gaman !
Published on March 1, 2017May 29, 2017 by Elsa SerrenhoLeave a comment
Jæja þá er þrenningin mikla Bolludagur, Sprengidagur og Öskudagur búnir og heppnuðust einstaklega vel í ár. Mér finnst alltaf svo stutt í vorið þegar þeir eru búnir 🙂
Við tókum smá forskot á Bolludaginn, síðasta sunnudag og vöknuðum við MESTA snjó sem við höfum séð frá því við Daði vorum lítil og ég og Kara Lilja skelltum okkur út að leika
Það var mjög erfitt að vaða snjóinn og draga Köru á sleðanum í gegnum hann en þetta var mjög skemmtilegt 🙂
Svo komum við inn og við tók Bollukaffi, en þar sem snjórinn kom í veg fyrir að ég gæti farið út í búð urðu bollurnar ekkert flóknar í ár. Ég ákvað að hafa mínar sykurlausar og bjó til bananarjóma ( geggjað gott) og setti sykurlaust súkkulaði ofaná. Súkkulaðið sjálft var ekkert spes, en bananarjóminn bætti það upp 🙂
Kara fékk súkkulaðibollu og fannst hún mjög góð 🙂
Á bolludaginn sjálfan föndraði Kara svo bolluvönd í leikskólanum
Sprengidagur tók við og skellt í sig salkjöti, mér finnst hann svona sístur af þessum dögum en alveg fínt að fá saltkjötið… svona einu sinni á ári 😉
Svo var komið af einum uppáhalds degi ársins hjá mér. En ég elska stemmninguna við þennan dag. Sjá krakka á vappi um allar götur í búningum og elska að skoða facebookið mitt og sjá allar búningamyndirnar 🙂
Kara Lilja föndraði sinn eigin búning í leikskólanum og var fiðrildi
Hrafndís greyið var lasin og þurfti bara að vera í búningnum sínum heima en hún var fílsungi 🙂
Daði skellti sér í Eyrnaslapabúninginn
Ég ákvað að panta mér búning á Amazon og var ekkert annað sem kom til greina en að heiðra hana Alexis Waters vinkonu mína í Bachelor.. sem mætti sem DolphinShark fyrsta kvöldið og heillaði alla uppúr skónum
En ég er í vettvangsnámi í Langholtsskóla og skemmti mér vel á öskudagsballi
Svo var bara gaman að fá Köru heim af leikskólanum 🙂
Núna er kominn MARS !!!! og það verður fáránlega mikið að gera í marsmánuði, Kara á afmæli og er að fara að halda sitt fyrsta leikskólaafmæli og auðvitað líka fjölskylduafmæli sem verður fjör. svo eftir akkurat mánuð verðum við á leiðinni til Flórída 🙂
Published on February 2, 2017 by Elsa SerrenhoLeave a comment
Ég held að það sé gott fyrir alla að geta verið einir með sjálfum sér. Ég elska að fá smá tíma fyrir sjálfa mig og finnst það alveg nauðsynlegt til að fúnkera.
Verandi núna tveggja barna móðir í fæðingarorlofi og í fullu háskólanámi. Gefst alltaf minni tími til að vera ein með sjálfri mér.
En ég á svo afskaplega góðan kærasta og þegar ég sagði við hann, “ég ætla að fara á hótel um helgina” þá tók hann bara vel í það.
Ég hafði átt erfiða viku, lítið sofið og Hrafndís er á einhverju tímabili núna þar sem hún er mjög pirruð og það þarf að hafa mikið fyrir henni svo ég var andlega og líkamlega alveg búin á því. Þetta var bara AKKURAT það sem ég þurfti.
Ég pantaði mér herbergi á hótel Leifur niðrí bæ. En svo var eitthvað klúður með herbergið mitt svo ég endaði á að fá heila íbúð fyrir mig eina. Þvílíkur lúxus að fá allt þetta pláss og skrifborð til að læra.
En jújú þetta var ekkert bara chillferð ég ákvað að nýta tíman og reyna að ná skólanum aðeins á strik. Ég nýtti laugardaginn í það, svona eftir að ég hafði tekið rölt í miðbænum og fengið mér subway. Mér leið einsog túrista í mínum eigin bæ.
Ég nýtti þessa helgi mjög vel og horfði á fullt af þáttum, borðaði óhollan mat og lærði og vá hvað þetta var gott 🙂
Ég fékk alveg nokkrar spurningar á borð við “bíddu ertu bara ein ?” og “komst Daði ekki með þér ?” fólk hélt öruggæega að ég væri ein að syngja all by myself og grátandi.
en honum greyinu var bara ekki boðið með hehe ég vildi bara fá að vera ein í smá tíma. Svo kom ég endurnærð heim og knúsaði stelpurnar mínar og Daða.
Ég tók með mér naglalakk og maska og fleira dúllerí sem gafst svo bara ekki tími í einu sinni afþví ég hafði það svo kósý og naut þess í botn að slaka á.
Ég hafði það svo gott að ég er búin að bóka mér ferð til svíþjóðar í júní og gisti hjá Óskari bróður, en ég fer ALEIN á tónleika þar með Celine Dion og ég get ekki BEÐIÐ 😀 !!!!
Published on January 23, 2017May 29, 2017 by Elsa SerrenhoLeave a comment
Jæja þessi tími ársins, maður er nýbúinn að setja niður allt jólaskrautið og það er loksins orðið bjart þegar maður er að klára að vinnuna eða sækja á leikskólann. Janúar er að klárast og við tekur febrúar mánuður ó svo stuttur og skemmtilegur. Í febrúar byrja neflilega undankeppnir fyrir Eurovision um alla evrópu 🙂
Þetta er einstaklega skemmtilegur tími fyrir Eurovision aðdáendurna og þar er ég í essinu mínu.
Keppnin hér heima hefst 24. febrúar og er seinna undanúrslitakeppnin þann 4. mars og svo er lagið okkar valið 11. mars.
Lögin sem munu keppa í ár voru kynnt síðasta föstudag og er hægt að hlusta á þau bæði á íslensku og ensku HÉRNA. Ásamt því að geta lesið um flytjendur og höfunda.
Ég ákvað að fara aðeins yfir lögin og gefa þeim einkunn. Í þetta sinn hlustaði ég bara á ensku útgáfuna, þar sem hún er sú sem mun að lokum fara í keppnina sem haldin verður í Úkraínu dagana 9, 11, og 13, maí.
Hér kemur mín stigagj0f 🙂
1 stig fær lagið Bammbaramm sem er samið og flutt af Hildi Kristínu
2 stig fær lagið You and I sem er samið af Mark Brink og flutt af Páli Rósinkranz og Kristínu
3 stig fær lagið Trust in me sem er samið af Iðunni Ásgeirs og Ragnheiði Bjarna og flutt af  Sólveigu Ásgeirs
4 stig fær lagið Make your way back home samið og flutt af Rúnari Eff
5 stig fær lagið Again sem er samið af Hólmfríði Samúels og flutt af Rakeli Páls og Arnari Jóns
6 stig fær lagið Obvious love sem er samið af Erlu Bolladóttu og Lindu Hartmann og er flutt af Lindu Hartmann.
7 stig fær lagið I’ll be gone sem er samið af Guðbjörgu Magnúsdóttur og flutt af Ernu Mist
8 stig fær lagið Hypnotised sem er samið af Þórunni Ernu, Michael Down og William Taylor og flutt af Aroni Brink
10 stig fær lagið Paper sem er samið af Svölu Björgvins og Einari Egils og flutt af Svölu
og 12 stigin fær lagið Tonight sem er samið af Sveini Rúnari Sigurðssyni og flutt af Aroni Hannesi
Ég er orðin mjög spennt fyrir undankeppnunum og er Eurovisionálfurinn innra með mér að vakna til lífsins !!
Ef þið viljið fylgjast betur með Eurovision í ár, þá með þá mæli ég með að henda einu like-i á
Categories Annað, Sjónvarp•Tags Eurovision, Söngvakeppni sjónvarpsins
Published on October 31, 2016 by Elsa SerrenhoLeave a comment
Einsog þeir sem þekkja mig vel vita, þá finnst mér mjög gaman af öllum hátíðum og elska búninga svo mér finnst Halloween eða Hrekkjavakan alltaf mjög skemmtileg.
Margir vilja taka röflið á að þetta sé amerísk hátíð og asnalegt að það sé verið að halda uppá hana hér á landi. En þeir sem eru eldri en 10 ára eru ekki að vaða í tækifærum til að mæta í búninga eftir Öskudaginn svo mér finnst þetta bara sniðugt og gaman að þetta sé orðið svona vinsælt á Íslandi.
Ég hef farið næstum árlega í partý síðan 2008 og að sjálfsögðu alltaf í búning
(Pink Lady og Daði var Svínaflensan hehe 2009)
(Kanína í vinnunni 2011)
(ólétta Nunnan í vinnunni 2012)
(Eyrnaslapi í vinnunni 2014)
(Beinagrind í vinnunni 2015)
í ár ákvað ég að vera með smá orðagrín þegar kom að búningnum mínum. en ég var HÁLFSLÖPP
Ég fékk mörg hrós fyrir búninginn og er líklega ein af fáum sem hafa mætt inn á B5 í náttfötum 😀
En núna undanfarna daga er Kara Lilja búin að vera að tala mikið um Hrekkjavökuna og segja að hún sé svo spennt.
Þar sem það er ekkert gert í leikskólanum hennar ákváðum við að halda bara smá Hrekkjavökukvöld hérna heima.
Við skelltum okkur í Kost að skoða skreytingarnar og keyptum okkur snakk 🙂
Svo náði ég í tvær barnvænar Hrekkjavökumyndir fyrir okkur
Ég prentaði út myndir til að lita
Svo í kvöld þá fengum við okkur kjúklingarétt og horfðum svo saman á myndirnar og borðuðum snakkið okkar.
Kara Lilja ákvað um daginn að þessi fjólubláa Ella’s Kitchen skvísa héti Hrekkjavöku skvísa (eða hrekkjuviku reyndar) svo hún fékk sér svoleiðis í eftirrétt
Á næsta ári væri gaman að ganga skrefinu lengra og hafa búninga og jafnvel bjóða einhverjum í smá partý 🙂
Categories Annað, Sniðugt fyrir börnin
snap og Instagram : elsaserrenho
Sniðugt fyrir börnin (21)
Uppskriftir og veislur (15)
Svo óendanlega þakklát fyrir þessar tvær yndislegu dætur mínar 💗💗 gleðilegan mæðradag !!
Elskum góða veðrið... og já Hrafndís vildi vera í kuldaskóm og helst með lambhúshettu 😆